Ako sa outdoorová kamera líši od normálnej kamery?
Outdoorové kamery sú určené priamo športovcom. Sú odolnejšie, zvlášť pokiaľ obstarávate model s puzdrom, a ľahšie. Častejšie je pri nich manuálne gombíkové ovládanie, pretože uľahčuje zaobchádzanie v rukaviciach, mokrými rukami a pod. Je možné pripevniť ich na časť odevu alebo helmu, vďaka čomu si môžete natáčať ľubovoľnú aktivitu, ktorej sa práve oddávate.
Výdrž kamery závisí od kapacity batérie a energetickej náročnosti zariadenia. Kapacitu nájdete pod skratkou mAh označujúcou miliampérhodiny. Niektorí výrobcovia uvádzajú tiež dĺžku prevádzky, tá však nemusí byť vypovedajúca, pokiaľ výrobca zároveň nepíše, v akom nastavení výdrž meral. Všeobecne však kamery zvládnu natáčať 1 až 2 hodiny, čo iste nie je veľa, takže na dlhšie výlety sa vyplatí zaobstarať batériu náhradnú. Jednu tak môžete používať, zatiaľ čo tú druhú budete nabíjať.